Държавен вестник, бр. 98, 2009 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  98
Чл. 6. За участието си във всяко заседа­
ние на съвета председателят и членовете му 
получават възнаграждение, чийто размер се 
определя със заповед на министъра на труда 
и социалната политика.
Чл. 7. (1) Дейността на съвета се подпомага 
от секретар-експерта по закрила на детето от ре­
гионалната дирекция за социално подпомагане.
(2) Секретарят:
1. подготвя проект на дневен ред за заседа­
нията на съвета;
2. подготвя доклад за заседанията на съвета, 
съдържащ информация относно децата, чието 
осиновяване предстои да бъде обсъдено, както 
и относно потенциалните осиновители;
3. води протокол от всяко заседание на съвета;
4. осигурява съхраняването на протоколите 
и материалите от заседанията на съвета за срок 
5 години, след което се извършва предаването 
им на Държавния архив;
5. прилага извлечения от всеки протокол към 
съответното досие, за което се отнася взетото 
от съвета решение;
6. осигурява на членовете на съвета мате­
риалите по дневния ред за запознаване;
7. организира осъществяването на контак­
тите между детето и определения от съвета 
подходящ осиновяващ под наблюдението на 
представител на съответната дирекция „Соци­
ално подпомагане“;
8. за всяко влязло в сила съдебно решение 
за осиновяване на детето информира незабавно 
съответната дирекция „Социално подпомагане“ 
за предприемане на действия за следосино­
вително наблюдение и подкрепа на детето и 
семейството;
9. вписва в регистъра в регионалната дирек­
ция за социално подпомагане информацията от 
следосиновителното наблюдение и при необхо­
димост дава методически указания на дирекция 
„Социално подпомагане“ за предприемане на 
мерки за закрила на детето.
Чл. 8. (1) Съветът е постоянно действащ 
орган и заседава най-малко веднъж седмично.
(2) Заседанията на съвета се свикват от 
неговия председател.
(3) Всяко заседание се провежда съгласно 
дневен ред, одобрен от председателя, който се 
изпраща на всеки член на съвета най-малко 
два дни преди заседанието.
(4) Материалите по дневния ред се предос­
тавят за запознаване на членовете на съвета 
на територията на регионалната дирекция за 
социално подпомагане в срока по ал. 3, както 
и по време на самото заседание.
(5) По решение на всички присъстващи на 
заседанието лица от състава на съвета дневният 
ред може да бъде допълван или изменян при 
необходимост.
Чл. 9. Председателят, членовете, заместници­
те и секретарят на съвета подписват декларация 
за обстоятелствата по чл. 88 и 105 от Семейния 
кодекс по образец съгласно приложението.
Чл. 10. (1) Заседанията на съвета са закрити.
(2) В зависимост от въпросите, включени 
в дневния ред, по разпореждане на председа­
теля по изключение отделно заседание може 
да бъде открито.
Чл. 11. (1) За участие в отделни заседания 
на съвета могат да бъдат поканени предста­
вители на държавни и общински органи, на 
неправителствени организации и други лица.
(2) Председателят на съвета определя ус­
ловията и реда, при които лицата по ал. 1 
участват в заседанията.
Чл. 12. (1) Заседанията на съвета са редов­
ни, ако на тях присъстват най-малко 2/3 от 
състава му.
(2) При системно отсъствие на член от засе­
данията на съвета директорът на регионалната 
дирекция за социално подпомагане може да 
поиска от съответния орган по чл. 3, ал. 3 да 
определи друго лице за член.
Чл. 13. (1) За всяко заседание на съвета 
се води протокол, който се подписва от пред­
седателя, присъствалите членове и секретаря.
(2) Решенията на съвета се приемат с явно 
гласуване и с мнозинство 2/3 от присъстващите.
(3) Протоколът задължително съдържа крат­
ки мотиви на всяко взето решение.
Чл. 14. (1) При настъпване на условие по 
чл. 113, ал. 2 от Семейния кодекс съветът 
предоставя в Министерството на правосъдието 
оригиналните документи от досието на детето. 
Документите се предоставят от председателя 
на съвета или от упълномощено от него лице 
на определено от министъра на правосъдието 
длъжностно лице лично или посредством куриер 
в 10-дневен срок от настъпване на условието.
(2) Копие от документите остават на съх­
ранение в регионалната дирекция за социално 
подпомагане.
(3) В случаите, когато въпреки положени­
те усилия не е възможно да бъде определен 
подходящ осиновяващ за детето, на Съвета 
по международни осиновявания се предоставя 
подробна мотивировка на взетото от съвета 
решение.
(4) Съветът е длъжен да предоставя в 
Министерството на правосъдието всяка нова 
или допълнителна информация или документ 
относно обстоятелства, свързани с детето.
Чл. 15. (1) Всички институции и лица, от 
които съветът е изискал документ или инфор­
мация във връзка с осиновяването, са длъжни 
да ги предоставят в 3-дневен срок от датата на 
постъпване на искането.
(2) Съветът е длъжен да отговори в 5-дневен 
срок от датата на постъпване на всяко запитване, 
отправено от Министерството на правосъдието, 
във връзка с осиновяването.